बिटिया रानी बिटिया अच्छी होत है।
मनकय सच्‍ची होत है।
बिटिया प्यारी होत है।
आज्ञाकारी होत है।
बिटिया रानी बहुत सयानी।
नानीसे सुने रोज कहानी।
नानीसे सिखे आनी बानी।
नानीसे अच्छी बिटिया रानी।
यी दुनियांमा आवैक देव।
खायक देव पहिरेक देव।
पढेक और लिखेक देव।
घुमैक देव टहरैक देव।
लरिकेनकय समान उका भी प्यार करो।
लरिकेनकय समान उका भी
ध्यान धरो।
लरिका विटिया सव बराबर है।
बिटिया घरकय शान होय।
अपने घरकय मान होय।
पतिकय अभिमान होय।
स्वयंकय स्वाभिमान होय।
बिटिया प्रेमकय मूरत होय।
लक्ष्मीकय सूरत होय।
बिटिया एक परिवार होय।
बिटिया घरबार होय।
बिटिया ब्याहि ससुरारिम जाई।
अपने घरका स्वर्ग बनाई।
सास ससुर मनका भाई।
मिलजुलकय परिवार बसाई।
चुनौतीसे नाय डरत बिटिया।
अपनेनकय खातिर जिवन।
न्यौछार करतहिय बिटिया।
जी जीकय रोज मरत है बिटिया।
दुख मुसीबतमा सबकय सहेली है बिटिया।
अइसन पहेली है बिटिया।